  Майя Бывальцева Глаз ёросысь гурт возёсъёсын пӧсьтолэзь поттэм но вузам йӧллэн ӟечлыкезъя толэзен ялэмын. Со сярысь ёрос администрацилэн пресс-службаез ивортэ. Ӧвӧл вунэтоно, возёсъёслэн валтӥсь ужпумзы йӧл поттон бордын ӧвӧл, табыш басьтон бордын. Туннэ йӧллэн асдуныз будэ, нош йӧллы дунъёс уг, соин ик гурт возёсъёслэсь табыш басьтыны луонлыкъёссэс будэтӥсь вань амалъёсты кутоно. Одӥгез сыӵе амал – йӧллэсь ӟечлыксэ будэтон Глаз ёрос администрацилэн пресс-службаезТуэ куать толэзь ӵоже ёросысь гурт возёсъёс 80,4 процентсэ йӧлзэс вылӥ сортэн вузазы, 16,4 процентсэ - нырысетӥ сортэн, 3,2 процентсэ – кыкетӥ сортэн. Йӧллэн дуныз солэн сортэныз герӟаськемын. Глаз ёросын йӧллэн ӟечлыкез кык мугъёсъя улӥын луэ: чылкытлыкъя куронъёсты чакламтэен но скалъёслэн вера висёнъёссы сэрен. Нырысетӥзэ вераосты чылкытатыса, гидъёсты но тӥрлыкез сузяса вакчи дыр куспын палэнтыны луэ ке, кыкетӥезлы тросгес дыр кулэ. Озьы ик хими огинэтэз чакланы кулэ. Туэ ёросын йӧллэн наплыкез шорлыдын 3,7 процент луэ, белокез – 3,06 процент. Кылем арын та дырлы ик 3,76 но 3,02 процент вал. Йӧллэн наплыкез но белокез шонертэм яке тырмыт сюдымтэен сэрен усе. Пӧсьтолэзе йӧллэсь ӟечлыксэ уськытӥсь мугъёсты сэрттыны-пертчыны тыршозы. Гудырикошконэ нимысьтыз ужась группа йӧллэсь ӟечлыксэ чакласа ветлоз Вераны кулэ, туэ Глаз ёросын тросгес йӧл потто. Ӝыны арскын возёсъёс 21,2 сюрс тонна йӧл кыскизы. Кылем арысь та вакытэн ик ӵошатыса, со 5,2 процентлы тросгес. Вузам йӧллэн быдӟалаез 19,5 сюрс тонна луиз, со 6,6 процентлы уногес. Туннэ ёросысь гурт возёсъёс одӥг скаллэсь нуналаз шорлыдын 19,5 килограмм йӧл кыско. Со кылем арын сярысь 2,3 килограммлы тросгес. Азьмынӥсьёс: «Чура» огазеяськон (27,8 килограмм), «Парзинский» гурт возёс (25,9 килограмм), «Коммунар» гурт возёс (25 килограмм).  Тегъёс: Удмуртия гуртвозёс йӧл Глазёрос  